Gw mau tau Sejarah dari Bani al-Muhaliba. Jelasin dalam bahasa melayu

Pengasas keluarga ini adalah al-Muhallab ibn Abi Suffrah (sekitar 632 – 702) dan anak lelaki beliau Yazid ibn al-Muhallab (672–720), gabenor di Khurasan dan Iraq, yang mengetuai satu pemberontakan anti-Umayyah yang gagal di Basra pada tahun 720. Meskipun kalah dan dihukum mati, keluarga ini kekal berpengaruh di pusat kuasa mereka di Basra, dan pada masa Revolusi Abbasiyyah, mereka bangun dan memberi sokongan. Meskipun beberapa anggota keluarga al-Muhaliba menyokong pemberontakkan Alid menentang Muhammad al-Nafs al-Zakiyya, pemerintah baru Abbasiyyah menganugerahkan gelaran gabenor di Basra, Ahwaz dan paling berjaya di Ifriqiya di mana keluarga ini memerintah tanpa gangguan pewarisan bermula tahun 768 sehingga 795. Ifriqiya di bawah bani ini menikmati zaman kemakmuran, dengan pembaharuan dalam bidang pertanian dengan perkembangan sistem pengairan. Bani al-Muhaliba di Ifriqiya menikmati kebebasan autonomi dan mampu mengekalkan pemerintahan Arab di sebalik pemberontakkan daripada Barbar. Walau bagaimanapun, mereka gagal menghalang penubuhan kerajaan dinasti Idrisiyyah di Maghrribi dan Rustam di tengah Algeria.

Keluarga ini kehilangan kuasa semasa dan selepas Fitnah Keempat, apabila keluarga-keluarga tradisi Arab mula disisihkan oleh para jeneral Khalifah al-Ma'mun Turki dan Iran. Salah seorang daripada sebilangan kecil anggota bani ini meningkat popular adalah Abu Muhammad al-Hasan al-Muhallabi, seorang wazir Buyid yang berkebolehan pada kurun ke-10 iaitu emir Mu'izz al-Dawla.